– পদুচেরিতে জর্জ ভিড়লে ব্রিটিশ গুপ্তচরদের কাছে ঠিকই খবর যেত। বলে কানাইচরণ নিজের মনে ডুব দিলেন। সৌভিক আর কথা বাড়াল না। দুজনের চেম্বারে ফিরে এলো। সৌভিক হাতের জ্বলন্ত সিগারেট ফেলেনি। কানাই যেন কালাপানির মধ্যে পড়ে গেছেন। অন্ধকারই বেশি কিন্তু খানিক আলো, সেলুলার জেলের ঘুলঘুলি দিয়ে প্রবেশ করছে। আর কানাই ভাবছে, সেই একফালি ঘুলঘুলি দিয়ে কি সূর্যকে দেখা সম্ভব। কিন্তু সেলে কি শুধুই ঘুলঘুলি থাকে, পাথরের দেয়ালে কি চিড় থাকে না! সেখান দিয়েই কি আলো প্রবেশ করে না! কানাই একটি তেমন চিড় দেখতে পেলেন।